Osenik
Osenik je naseljeno mjesto u općini Hadžići, Bosna i Hercegovina. Osenik se nalazi na prevoju magistralnog puta od Sarajeva ka Mostaru, između Pazarića i Tarčina. U selu se nalazi manja pravoslavna crkva. Naselje Osenik je poznato kao naselje sa mnogobrojnim vikendicama. Osenik se nalazi pod obroncima brda Ormanj u kojem se nalazi lovačka kuća, repetitor te mnogobrojni izvori pitke vode koji napajaju ovo a i susjedna naselja. Osenik je dobio ime po tome što se nalazi na osojnoj strani. Nakon rata u Oseniku je znatno poboljšana infrastruktura tako da je naselje dobilo novi vodovod, novi asfalt, gradsku rasvjetu, te je izmjenjena elektro-mreža.